Diari Oficial de la Generalitat Valenciana


Sumari del DOGV 8926, del 15-10-2020 (2020/8386)

RESOLUCIÓ de 8 d'octubre de 2020, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual se sotmet al tràmit d'audiència i informació pública el projecte de decret del Consell pel qual es regula l'organització i funcionament del Registre d'Unions de fet Formalitzades de la Comunitat Valenciana, així com els procediments d'inscripció, modificació i cancel·lació d'unions en aquest.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8926

Data del DOGV
:   15-10-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/8386


Data del document
:   08-10-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * cooperació administrativa

RESOLUCIÓ de 8 d'octubre de 2020, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual se sotmet al tràmit d'audiència i informació pública el projecte de decret del Consell pel qual es regula l'organització i funcionament del Registre d'Unions de fet Formalitzades de la Comunitat Valenciana, així com els procediments d'inscripció, modificació i cancel·lació d'unions en aquest. [2020/8386]  
  
Conforme amb allò que estableix l'article 133.2 de la Llei 39/2015, d'1 d'octubre, del procediment administratiu comú de les administracions públiques, en l'article 43 de la Llei 5/1983, de 30 de desembre, del Consell, en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius, i en virtut de les atribucions conferides per l'article 73 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i per la Resolució de la consellera de Justícia, Interior Administració Pública, de data 10 de setembre de 2020, d'encomanda a aquesta direcció general, resolc:  
Sotmetre al tràmit d'audiència i informació pública el projecte de decret del Consell pel qual es regula l'organització i funcionament del Registre d'Unions de fet Formalitzades de la Comunitat Valenciana, així com els procediments d'inscripció, modificació i cancel·lació d'unions en aquest.  
Mitjançant aquest tràmit poden formular al·legacions al text del projecte de decret les persones potencialment afectades en els seus drets i interessos legítims i fer aportacions addicionals qualsevol altra persona o entitat.  
El termini per a la presentació d'observacions serà de 15 dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que estableixen les disposicions esmentades.  
  
Llocs d'exposició  
- Adreça d'internet http://www.justicia.gva.es/es/normativa-en-tramite  
- Direcció General de Modernització i Relacions amb l'Administració de Justícia de la Conselleria de Justícia, Interior i Administració Pública, c/ Democràcia, 77, Torre 4, 46412 València, en horari de 09.00 a 14.00 hores, de dilluns a divendres.  
  
Les al·legacions, suggeriments o observacions efectuades per les persones o entitats que es consideren interessades han de formular-se per escrit dirigit a aquesta direcció general, presentant-se per Registre d'entrada de la Conselleria de Justícia, Interior i Administració Pública, sense perjudici del que preveu l'article 16 de la Llei 39/2015, d'1 d'octubre, del procediment administratiu comú de les administracions públiques, indicant en l'assumpte: aportacions al projecte de decret pel qual es regula l'organització i funcionament del Registre d'Unions de fet Formalitzades de la Comunitat Valenciana, així com els procediments d'inscripció, modificació i cancel·lació d'unions en aquest.  
  
En tot cas es farà constar el nom i cognoms o raó social, l'adreça i el DNI, NIE o NIF de la persona o entitat que presente al·legacions. Per a l'adequada interpretació, valoració i, si escau, incorporació de les aportacions, s'hauria d'especificar l'article i l'apartat del projecte al qual es refereixen, la modificació que es proposa i les raons en què se sustenta. Es recomana, així mateix, acompanyar una proposta de redacció alternativa.  
  
València, 8 d'octubre de 2020.- La directora general de Modernització i Relacions amb l'Administració de Justícia: Angels Bixquert Sanz.